Cult Of Chucky Official Trailer
Patung yang disumpah, Chucky kembali menganas dalam filem ketujuh franchise Chucky yang berjudul Cult of Chucky. Filem bergenre slasher horror ini dibintangi oleh Brad Dourif sebagai suara Chucky, Fiona Dourif, Alex Vincent, Jennifer Tilly dan Summer H. Howell yang juga merupakan pelakon asal dari 6 siri filem sebelumnya. Filem arahan Don Mancini serta ditulis oleh pengarah filem itu sendiri bakal mengisahkan Nica Pierce (karakter dari filem Curse of Chucky) yang dimasukkan ke hospital mental atas tuduhan membunuh kesemua ahli keluarganya, jenayah yang tidak dilakukan oleh beliau. Nina diberikan patung Good Guy (patung Chucky) sebagai alat untuk terapi. Kemudian berlaku siri pembunuhan kejam di institusi mental tersebut selepas kehadiran patung tersebut. Nina mensyaki pembunuhan tersebut dilakukan oleh Chucky, patung yang disumpah dan penyebab kematian kesemua ahli keluarganya. Kemudian, Andy yang juga mangsa dan musuh kepada Chucky datang ke institusi tersebut bagi membantu Nina dan dalam masa yang sama berhadapan dengan Tiffany, isteri kepada Chucky. Filem Cult of Chucky ini dijangka akan ditayangkan di pasaran US 31 Disember 2017, manakala versi DVD akan dikeluarkan pada 3 Oktober 2017.